கேள்வி: ஹெர்மைட் அணி - வரையறை குறித்து விரிவாக சொல்லுங்கள்.
பதில்: ஒரு அணி A யில் வரிசைகளை நிரல்களாக்கி, நிரல்களை வரிசையாக்கும் செய்முறை, அதாவது வரிசை i, நிரல் j யிலுள்ள உறுப்பை வரிசை j நிரல் i யிலுள்ள உறுப்புடன் பரிமாறிக்கொள்ளும் செய்முறை உறுப்புக்களின் இடமாற்றல் (Transposition) எனப் பெயர்பெறும். சிக்கலெண்களாலான ஒரு அணி A யின் உறுப்புக்களை இடமாற்றுதல் செய்து கிடைக்கும் அணிக்கு இடமாற்று அணி என்று பெயர். அதை AT என்று குறிப்பிடுவது வழக்கம். A யின் உறுப்புக்களெல்லாவற்றையும் இணைச் சிக்கலெண்களாக்கிக் கிடைக்கும் அணிக்கு இணை அணி (Conjugate matrix) என்று பெயர். இதை A* என்று குறிப்பிடுவதுண்டு. இடமாற்றுதலும் செய்து இணை அணியாக்குதலும் செய்தால் கிடைக்கும் அணிக்கு இடமாற்று இணை அணி (Transposed conjugate) என்று பெயர். இதை (A*)T என்றோ அல்லது (AT)* என்றோ குறிப்பிடலாம். இப்பொழுது, (A*)T = A என்ற பண்பு இருக்குமானால், A க்கு ஹெர்மைட் அணி என்று பெயர். சுருங்கச்சொன்னால், ஒரு ஹெர்மைட் அணி A = (aij) யின் இலக்கணம்: ஒவ்வொரு i, j க்கும், (aij)* = aji . எடுத்துக்காட்டாக, 1. \begin{pmatrix} -2 & 3+2i & 27\\ 3-2i & 3 & 1-i \\ 27 & 1+i & 0 \end{pmatrix} ஒரு ஹெர்மைட் அணி.